
	1. Проблем/проблеми за решаване:
Проблем 1: Необходимост от промяна в наименованието и функциите на административни структури в системата на Министерството на земеделието и храните.
Проблем 2: Настъпили изменения в правото на Европейския съюз, включително изменения на Регламент (ЕО) № 1224/2009 на Съвета от 20 ноември 2009 година за създаване на система за контрол на Общността за гарантиране на спазването на правилата на общата политика в областта на рибарството
1.1. Кратко опишете проблема/проблемите и причините за неговото/тяхното възникване. По възможност посочете числови стойности
По проблем 1:
С Постановление за преобразуване на административни структури към министъра на земеделието и храните и за приемане на Устройствен правилник на Изпълнителната агенция по горите и рибарството Изпълнителна агенция по рибарството и аквакултурите се влива в Изпълнителната агенция по горите и последната се преименува в Изпълнителна агенция по горите и рибарството в резулттат на оптимизация на структурите в системата на Министерството на земеделието и храните, намаляване на разходите за персонал, по-ефективно управление на природните ресурси и контрол върху горите, дивеча, рибите и аквакултурите. 
Горното води до необходимост от адаптиране на нормативната уредба на областта на горите, рибарството и аквакултурите във връзка с преструктуриране на администрацията на второстепенни разпоредители с бюджет към министъра на земеделието и храните.
Преобразуването на Изпълнителна агенция по рибарство и аквакултури (ИАРА) чрез вливането и в Изпълнителна агенция по горите, и преименуването на последната в Изпълнителна агенция по горите и рибарството (ИАГР), налага и съответните изменения в относимите нормативни актове. С акта за процесуална икономия се предлагат и допълнителни изменения и допълнения в ЗРА, свързани с идентифицирани празноти в закона.
Законопроектът е разработен в съответствие с политиката на Министерския съвет за повишаване ефективността в държавната администрация, оптимизиране на административните структури и подобряване на качеството на провежданите публични политики, като предлаганите с проекта нормативни промени са етап от изпълнението на посочената политика на правителството.
По проблем 2: 
Установени са  нормативни празноти, непълноти и практически затруднения в Закона за рибарството и аквакултурите, които ограничават ефективното управление на рибните ресурси, затрудняват осъществяването на официалния контрол и създават административни затруднения за гражданите, бизнеса и компетентните органи.
Действащата нормативна уредба не кореспондира с приетата промяната на структурата на ИАГ и ИАРА и не обезпечава функциите на правоприемника ИАГР, което налага промяна  в ЗГ, ЗРА и други нормативни актове.
Със Закона за рибарството и аквакултурите (ЗРА) се уреждат отношенията, свързани със собствеността, организацията, управлението, ползването и опазването на рибните ресурси във водите на Република България, както и търговията с риба и други водни организми. 
Измененията и допълненията в проекта на Закон за изменение и допълнение на Закона за горите са изцяло обусловени от адаптиране на компетентни органи, функции и административни процедури спрямо новата структура на Изпълнителна агенция по горите и рибарството.
Със Закон за изменение и допълнение на Закона за горите следва да се направят изменения в относимите нормативни актове като навсякъде думите Изпълнителна агенция по горите или абревиатурата ИАГ, съответно Изпълнителната агенция по рибарство и аквакултури или абревиатурата ИАРА се заменят с Изпълнителна агенция по горите и рибарството или абревиатурата ИАГР.
С предложения законопроект следва да се направят промени и във всички закони, в които  Изпълнителна агенция по горите и Изпълнителна агенция по рибарството и аквакултурите са компетентни органи по контрол или издаване на административни актове, или е свързано с тяхната дейност и правомощия.
Идентифицирана е необходимост от изменение на: 
Закона за лова и опазване на дивеча
Закона за опазване на селскостопанското имущество
Закона за защитените територии
Закона за биологичното разнообразие
Наказателния кодекс
Кодекса на търговското мореплаване
Закона за движение по пътищата
Закона за водите
Закона за кадастъра и имотния регистър
Закона за лечебните растения
Закона за вътрешния одит в публичния сектор
Закона за оръжията, боеприпасите, взривните вещества и пиротехническите изделия
Анализът на действащата правна рамка показва необходимост от преодоляване на определени нормативни празноти, прецизиране на отделни разпоредби, създаване на липсващи легални дефиниции.
С оглед на предвидените законодателни промени в Закона за горите относими към структурата и функциите на Изпълнителната агенция по горите и рибарството , като правоприемник на съществуващите Изпълнителния агенция по горите и Изпълнителна агенция по рибарство и аквакултури, която ще упражнява и функциите по реда и условията на Закона на рибарството и аквакултурите (ЗРА), е необходимо закона да се приведе в съответствие.

1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Действащата нормативна уредба не кореспондира с приетата промяната на структурата на ИАГ и ИАРА и не обезпечава функциите на правоприемника ИАГР, което налага промяна в ЗГ, ЗРА и други нормативни актове.
1.3. Посочете защо действащата нормативна рамка не позволява решаване на проблема/проблемите.
До момента не е съществувала Изпълнителна агенция по горите и рибарството. Нормативните актове до момента определят функциите и правомощията на две отделни агенции, а именно ИАГ и ИАРА. Това са контролни органи с правомощия по налагане на административни наказания, процесът по ЗАНН е строго формален и без съответните изменения в специалните закони няма да е възможно изпълнението на функциите на новосъздадената агенция. 
1.4. Посочете задължителните действия, произтичащи от нормативни актове от по-висока степен или актове от правото на ЕС.
С Регламент (ЕС) 2023/2842 влизат в сила съществени изменения на Регламента за контрол, включително и по отношение на квалифицирането на тежките нарушения в областта на рибарството, както и критериите за тяхното санкциониране, което обуславя необходимостта ЗРА да бъде приведен в съответствие с правото на ЕС в областта на контрола в рибарството.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на нормативния акт, както и анализи за изпълнението на политиката.

	2. Цели:
Цел 1: Уреждане на функциите и правомощията на Изпълнителна агенция по горите и рибарството.
Цел 2: Създаване на система за контрол на Общността за гарантиране на спазването на правилата на общата политика в областта на рибарството.

	3. Заинтересовани страни:
Министерство на земеделието и храните; 
Изпълнителна агенция горите и рибарството; 
Българска агенция по безопасност на храните;
Министерство на околната среда и водите;
Министерство на вътрешните работи;
Браншови организации.
Косвено заинтересовани страни:
Юридически и физически лица, юридически лица с нестопанска цел и общини, потребители на административни услуги, предоставяни от администрацията;
Приблизителен брой на активните рибари в Република България – между 240 000 и 250 000 души.
По данни на Българския корабен регистър са регистрирани:
-1 752 кораба, включително лодки по чл. 14, ал. 1 от ЗРА за Черно море;
-2 000 кораба, включително лодки за р. Дунав.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).


	4. Варианти на действие. Анализ на въздействията:

	Вариант 1 „Без действие”:
Описание:
По проблем 1
Ще е налице нова структура, създадена с акт на Министерски съвет, но специалните нормативни актове, уреждащи правомощията им няма да бъдат адаптиране, което ще създаде проблеми както в административното обслужване, така и в административнонаказателното производство. 

По проблем 2:
Няма да бъдат синхронизирани обществените отношения, свързани с осъществяването на стопански, любителски риболов и аквакултури с измененията в правото на ЕС.
• няма да бъде приведен ЗРА в съответствие със Закона за горите, предвиждащ функционирането на ИАГР като правоприемник на ИАРА и компетентен орган при извършване на контролни функции в сектора на рибарството.
• Няма да бъдат въведени легални дефиниции за определени термини, използвани в рибарството и аквакултурите, тъй като в настоящия закон съществува нормативна празнота.
• Липса на регламентиране на консултативно звено по реда на чл. 45, ал. 1 от Закона за администрацията и дефиниране на правни норми, които да уредят създаването на консултативен съвет в областта на рибарството.
• Част от текстовете в ЗРА няма да бъде приведен в съответствие със правото на ЕС в областта на контрола в рибарството, във връзка съществени изменения на Регламента за контрол с Регламент (ЕС) 2023/2842, включително и по отношение на квалифицирането на тежките нарушения в областта на рибарството, както и критериите за тяхното санкциониране. В проекта на нормативен акт няма да бъдат предвидени текстове, които да регламентират конкретните нарушения като тежки по смисъла на горепосочения регламент и по този начин да се създаде нормативна уредба на национално ниво.
• Липса на разпоредби, които да предвиждат административните актове по, чл. 30, ал. 2, 
ал. 3, т. 2, ал. 4 и ал. 8, чл. 31, ал. 2 и 34, ал. 2 от ЗРА да подлежат на предварително изпълнение при условията и по реда на Административнопроцесуалния кодекс. Необходимо е предприемането на навременни мерки, които да гарантират устойчивото управление и опазване на рибните ресурси, посредством създаването на различни механизми в случаите, в които ресурсите са застрашени в голяма степен и предварителното изпълнение на актовете ще спомогне за опазването им. Сходна е ситуацията когато при настъпване на нетипични атмосферни условия и/или други обстоятелства, застрашаващи рибните ресурси и/или техни местообитания се определя временна забрана за извършване на риболов и/или се удължава действието на съществуваща забрана за риболов. Предвиждане на предварително изпълнение е нужно и при издаване на актовете, в които се определя общ допустим улов и/или квоти или се одобрява списък с кораби, за които се издава специално разрешително за риболов в режим на риболовно усилие или за улов на квотирани видове риба или други водни организми. В тази връзка следва да се предвиди предварително изпълнение на гореспоменатите административни актове.
• Ще бъде налице нормативен пропуск в случаите в които е налице необходимост от предприемане на конкретни дейности за управлението на даден ресурс, който не е обект на общ допустим улов и/или квота. Няма да бъде създадено правно основание за издаване на мотивирана заповед от изпълнителния директор на ИАРА, с която да се определят реда и условията за извършване на улов на дадения вид. 
• Ще липсва възможност разпределянето на квотиран вид риба (калкан) да се осъществява преди стартиране на риболовната дейност в началото на всяка календарна година, което възпрепятства риболовците да осъществяват тази дейност считано от първи януари. 
Положителни (икономически/социални/екологични) въздействия:
При Вариант „Без действие“ не могат да се идентифицират положителни икономически, социални или екологични въздействия, тъй като ще е налице структура, чиито правомощия няма да са ясно регламентирани и ще има негативно отражение както по отношение обслужване на гражданите и бизнеса, така и при осъществяване на контролната дейност върху природните ресурси.
Отрицателни (икономически/социални/екологични) въздействия:
В случай че не се предприемат предвидените промени нямат да бъдат създадени необходимите предпоставки за осъществяване на дейността на Изпълнителна агенция по горите и рибарството. Ще останат празноти относно компетентен орган и правомощия на структурите, въпреки пълното правоприемство. 
Специфични въздействия:
Няма идентифицирани
Въздействия върху малките и средните предприятия:
При вариант „Без действие“ въздействие върху малки и средни предприятия се очаква доколкото административното обслужване ще остане неуредено и ще води до тълкуване и формални нарушения на административните актове. 
Липса на правно основание за издаване на мотивирана заповед от изпълнителния директор на ИАГР, с която да се определят реда и условията за извършване на улов на даден вид, когато е налице необходимост от предприемане на конкретни дейности за управлението на даден ресурс, който не е обект на общ допустим улов и/или квота. Няма да бъде постигнато по-добро устойчиво управление и опазване на рибните ресурси, както и да бъде засилен контролът на риболова. Няма да се постигне по-благоприятен ефект върху опазването популацията на даден вид и дългосрочната му експлоатация от страна на риболовния сектор. Няма да се създаде механизъм, който да позволи на ИАГР да изпълни гореспоменатите цели.
• Липса на възможност разпределянето на квотиран вид риба (калкан) да се осъществява преди стартиране на риболовната дейност в началото на всяка календарна година, което възпрепятства риболовците да осъществяват тази дейност считано от първи януари. 
• Част от разпоредбите в ЗРА няма да са синхронизирани с Регламент (ЕО) 
№ 1224/2009, Регламент (ЕС) 2023/2842 и Регламент (ЕО) № 1005/2008. По този начин няма да се отстранят пропуски и неясноти в правната рамка, и ще продължи да съществува затруднението на дейността на ИАГР. Ще липсват редица изисквания, мерки и правила свързани управлението и опазването на рибните ресурси, извършването на стопански и любителски риболов, търговията с риба и други водни организми, както и такива свързани с извършване на допълнителни действия от страна на служителите на ИАГР при осъществяване на проверки, при което ще бъде няма да бъде постигнат положителен  ефект при извършване на контролната дейност с цел опазване на биоразнообразието. Това от своя страна няма да гарантира възможност възможността на риболовците да извършват риболовна дейност в дългосрочен план.
• Липса на промяна на санкциите, залегнали в сега действащия закон, при което няма да се преодолеят недостатъците при определяне на размери и съдържание на някои от  административнонаказателните разпоредби, и съответно няма да се извършва по-прецизно прилагане и изпълнение на административнонаказателната дейност
Административна тежест:
Не се идентифицира допълнителна административна тежест, но на практика административното обслужване ще е затруднено с оглед наличието на акт на Министерския съвет за създаване на структура, чиито правомощия не са уредени в специалното законодателство в съответните области.
Вариант 2 „Приемане на Решение за одобряване на Закон за изменение и допълнение на Закона за горите“
По проблем 1:
Със законопроекта се урежда прецизирането на функции на Изпълнителната агенция по горите и рибарството, в качеството ѝ на правоприемник на ИАРА, като компетентен орган при упражняване на контролни правомощия по реда и условията на ЗРА. 
По отношение на извършването на любителски риболов ще се определи ИАГР, в качеството ѝ на правоприемник на ИАРА, като компетентния орган по издаване и разпространяването на билети за любителски риболов, както и за осъществяване на контрол върху извършването на тази дейност.
Със Закон за изменение и допълнение на Закона за горите се изменят 
Закона за лова и опазване на дивеча
Закона за опазване на селскостопанското имущество
Закона за защитените територии
Закона за биологичното разнообразие
Наказателния кодекс
Кодекса на търговското мореплаване
Закона за движение по пътищата
Закона за водите
Закона за кадастъра и имотния регистър
Закона за лечебните растения
Закона за вътрешния одит в публичния сектор
Закона за оръжията, боеприпасите, взривните вещества и пиротехническите изделия

По проблем 2:
В Закона за рибарството и аквакултурите:
Ще се регламентира консултативно звено по реда на чл. 45, ал. 1 от Закона за администрацията и ще се създадат правни норми, които да уредят създаването на консултативен съвет в областта на рибарството.
Законът за рибарството и аквакултурите ще бъде приведен в съответствие със правото на ЕС в областта на контрола в рибарството, във връзка съществени изменения на Регламента за контрол с Регламент (ЕС) 2023/2842, включително и по отношение на квалифицирането на тежките нарушения в областта на рибарството, както и критериите за тяхното санкциониране. В проекта на нормативен акт ще да бъдат предвидени текстове, които да регламентират конкретните нарушения като тежки по смисъла на горепосочения регламент и по този начин да се създаде нормативна уредба на национално ниво.
Ще бъде предвидено административните актове по чл. 30, ал. 2, ал. 3, т. 2, ал. 4 и 
ал. 8, чл. 31, ал. 2 и 34, ал. 2 от ЗРА да подлежат на предварително изпълнение при условията и по реда на Административнопроцесуалния кодекс. Ще бъде създадена правна възможност за издаване на заповед от изпълнителния директор на ИАРА, с която да се определят реда и условията за извършване на улов на дадения вид, когато е налице необходимост от предприемане на конкретни дейности за управлението на даден ресурс, който не е обект на общ допустим улов и/или квота. Ще бъде създадена възможност разпределянето на квотиран вид риба (калкан) да се осъществява преди започване на риболовната дейност в началото на всяка календарна година, което няма да възпрепятства риболовците да осъществяват тази дейност считано от първи януари. 
• Прецизиране на част от административнонаказателните санкции по отношение на определени тежки нарушения.
Действащата нормативна уредба не отразява в пълна степен настъпилите изменения в европейското законодателство, включително измененията на Регламент (ЕО) № 1224/2009 на Съвета от 20 ноември 2009 година за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) 
№ 2847/93, (ЕО) № 1627/94 и (ЕО) № 1966/2006 (Регламент (ЕО) № 1224/2009 на Съвета) с Регламент (ЕС) 2023/2842 на Европейския парламент и на Съвета от 22 ноември 2023 година за изменение на Регламент (ЕО) № 1224/2009 на Съвета и за изменение на регламенти (ЕО) 
№ 1967/2006 и (ЕО) № 1005/2008 на Съвета и на регламенти (ЕС) 2016/1139, (ЕС) 2017/2403 и (ЕС) 2019/473 (Регламент (ЕС) 2023/2842)
Посочените проблеми налагат изменение и допълнение на ЗРА, с което да се осигури съответствие с правото на Европейския съюз, да се повиши ефективността на управлението и контрола в сектора и да се създадат по-благоприятни условия за гражданите и бизнеса.
Налице са непълноти, несъответствия, както и необходимост от прецизиране на разпоредбите, уреждащи обществените отношения, свързани с осъществяването на стопански, любителски риболов и аквакултури в следните направления: 
• Липсват легални дефиниции за определени термини, използвани в рибарството и аквакултурите, за които в действащия закон съществува нормативна празнота.
• Липса на регламентиране на консултативно звено по реда на чл. 45, ал. 1 от Закона за администрацията при което се идентифицира необходимостта от дефиниране на правни норми, които да уредят създаването на консултативен съвет в областта на рибарството.
• Привеждане на част от разпоредбите в съответствие на Закона за рибарството и аквакултурите с правото на ЕС в областта на контрола в рибарството.
• Липсват разпоредби, които да предвиждат административните актове по чл. 30, ал. 2, 
ал. 3, т. 2, ал. 4 и ал. 8, чл. 31, ал. 2 и 34, ал. 2 от ЗРА да подлежат на предварително изпълнение при условията и по реда на Административнопроцесуалния кодекс. Необходимо е предприемането на навременни мерки, които да гарантират устойчивото управление и опазване на рибните ресурси, посредством създаването на различни механизми в случаите, в които ресурсите са застрашени в голяма степен и съкращаване на сроковете за обществено обсъждане ще спомогне за опазването им. Сходна е ситуацията когато при настъпване на нетипични атмосферни условия и/или други обстоятелства, застрашаващи рибните ресурси и/или техни местообитания се определя временна забрана за извършване на риболов и/или удължава действието на съществуваща забрана за риболов. Съкращаване на сроковете за обществено обсъждане е нужно и при издаване на актовете, в които се определя общ допустим улов и/или квоти или се одобрява списък с кораби, за които се издава специално разрешително за риболов в режим на риболовно усилие или за улов на квотирани видове риба или други водни организми. В тази връзка следва да се предвиди предварително изпълнение на гореспоменатите общи административни актове.
• Констатирана е необходимост от предприемане на конкретни дейности за управлението на даден ресурс, който не е обект на общ допустим улов и/или квота. Към момента не е създадена правна възможност за издаване на мотивирана заповед от изпълнителния директор на ИАРА, с която да се определят реда и условията за извършване на улов на дадения вид. 
• Идентифицирана е нужда от създаване на възможност разпределянето на квотиран вид риба (калкан) да се осъществява преди стартиране на риболовната дейност в началото на всяка календарна година, което възпрепятства риболовците да осъществяват тази дейност считано от първи януари.
Положителни (икономически/социални/екологични) въздействия:
Заложените промени ще доведат до положително въздействие за всички идентифицирани заинтересовани страни, защото са изцяло насочени за защита интереса на обществото и бизнеса в страната. 
• Ще се регламентира консултативно звено по реда на чл. 45, ал. 1 от Закона за администрацията и ще се дефинира правни норми, които да уредят създаването на консултативен съвет в областта на рибарството.
• Закона за рибарството и аквакултурите ще бъде приведен в съответствие със правото на ЕС в областта на контрола в рибарството, във връзка съществени изменения на Регламента за контрол с Регламент (ЕС) 2023/2842, включително и по отношение на квалифицирането на някои тежки нарушения в областта на рибарството, както и критериите за тяхното санкциониране. В проекта на нормативен акт ще да бъдат предвидени текстове, които да регламентират конкретните нарушения като тежки по смисъла на горепосочения регламент и по този начин да се създаде нормативна уредба на национално ниво.
• По отношение на извършването на любителски риболов ще се определи ИАГР, в качеството ѝ на правоприемник на ИАРА, като компетентния орган по издаване и разпространяването на билети за любителски риболов, както и за осъществяване на контрол върху извършването на тази дейност.
• Ще бъде предвидено административните актове по чл. чл. 30, ал. 2, ал. 3, т. 2, ал. 4 и 
ал. 8, чл. 31, ал. 2 и 34, ал. 2 от ЗРА да подлежат на предварително изпълнение при условията и по реда на Административнопроцесуалния кодекс. Необходимо е предприемането на навременни мерки, които да гарантират устойчивото управление и опазване на рибните ресурси, посредством създаването на различни механизми в случаите, в които ресурсите са застрашени в голяма степен и съкращаване на сроковете за обществено обсъждане ще спомогне за опазването им. Сходна е ситуацията когато при настъпване на нетипични атмосферни условия и/или други обстоятелства, застрашаващи рибните ресурси и/или техни местообитания се определя временна забрана за извършване на риболов и/или удължава действието на съществуваща забрана за риболов. Съкращаване на сроковете за обществено обсъждане е нужно и при издаване на актовете, в които се определя общ допустим улов и/или квоти или се одобрява списък с кораби, за които се издава специално разрешително за риболов в режим на риболовно усилие или за улов на квотирани видове риба или други водни организми. В тази връзка следва да се предвиди предварително изпълнение на гореспоменатите административни производства по издаване на общ административен акт.
• Ще бъде създадена възможност разпределянето на квотиран вид риба (калкан) да се осъществява преди стартиране на риболовната дейност в началото на всяка календарна година, което да не възпрепятства риболовците да осъществяват тази дейност считано от първи януари. 
• Ще бъде създадена правна възможност за издаване на мотивирана заповед от изпълнителния директор на ИАГР, с която да се определят реда и условията за извършване на улов на дадения вид, когато е налице необходимост от предприемане на конкретни дейности за управлението на даден ресурс, който не е обект на общ допустим улов и/или квота. Целта е да се постигне по-добро устойчиво управление и опазване на рибните ресурси, както и засилен контрол на риболова. Това ще окаже по благоприятен ефект върху опазването популацията на даден вид и дългосрочната му експлоатация от страна на риболовния сектор. Ще бъде създаден механизъм, който да позволи на ИАГР да изпълни гореспоменатите цели.
Отрицателни (икономически/социални/екологични) въздействия:
Финансово въздействие върху държавния бюджет
Няма идентифицирано въздействие върху държавния бюджет
Въздействие върху бизнеса
Не се идентифицира негативно въздействие върху бизнеса и заинтересованите групи. Очаква се по-добро административно обслужване и по-добро териториално покритие.
Специфични въздействия:
Не са идентифицирани специфични въздействия.
Въздействия върху малките и средните предприятия:
Не се идентифицира негативно въздействие върху малки и средни предприятия. При реализацията на този вариант не само няма да има негативно отражение върху МСП, но и се очаква по-добро обслужване. 
Административна тежест:
Няма идентифицирано увеличаване на административна тежест.

	5. Сравняване на вариантите:

Степени на изпълнение по критерии: 1) висока; 2) средна; 3) ниска.
5.1. По проблем 1:

	
	Вариант 1
„Без действие“
	Вариант 2

	Ефективност
	Цел 1
	ниска
	висока

	
	Цел 2
	ниска
	висока

	Ефикасност
	Цел 1
	ниска
	висока

	
	Цел 2
	ниска
	висока

	Съгласуваност
	Цел 1
	ниска
	висока

	
	Цел 2
	ниска
	висока





5.2. По проблем 2:
	
	Вариант 1
„Без действие“
	Вариант 2

	Ефективност
	Цел 1
	ниска
	висока

	
	Цел 2
	ниска
	висока

	Ефикасност
	Цел 1
	ниска
	висока

	
	Цел 2
	ниска
	висока

	Съгласуваност
	Цел 1
	ниска
	висока

	
	Цел 2
	ниска
	висока



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
В хода на анализа се установи, че изборът на Вариант 2 Приемане на Закон за изменение и допълнение на Закона за горите е целесъобразен.
Аргументите за това са свързани със следното: 
Вариант 2 съдържа най-голям потенциал за изпълнение на държавната политика, насочена към оптимизиране на административните структура, повишаване на ефективността на административната дейност и осигуряване на устойчив административен капацитет. В същото време при избора на този вариант няма негативен социален, икономически или екологичен ефект върху гражданите и бизнеса. С промяната не се увеличава административната тежест, напротив увеличават се възможностите за достъп до административно обслужване. 

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):




	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
Не се създава нов регулаторен режим.
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество
1.6. В случай че се изменят регулаторни режими или административни услуги, посочете промяната.
Не се изменят регулаторни режими или административни услуги.

	6.3. Създават ли се нови регистри от прилагането на препоръчителния вариант (включително по отделните проблеми)?



	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Не е идентифицирано пряко и непряко въздействие на предлаганите промени върху малки и средни предприятия, доколкото предвидения механизъм за прамоприемство няма да допусне допълнителна административна тежест, разходи или спиране и прекратяване на административни производства. 


	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.

	7. Консултации:

……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Съгласно чл. 26, ал. 3 и 4 от Закона за нормативните актове, проектите на решение, закон и мотиви, както и частичната предварителна оценка на въздействието и становището на дирекция „Координация и модернизация на администрацията“ в Министерския съвет по частичната предварителна оценка на въздействието ще бъдат публикувани на интернет страницата на Министерство на земеделието и храните и на Портала за обществени консултации на Министерски съвет – www.strategy.bg.
Срокът за провеждане на консултациите ще бъде 14 дни, а законопроектът е предвидено да влезе в сила от 1 януари 2027 г. Законодателния процес в НС изисква допълнително време, като не следва да се допуска разминаване с Постановлението на Министерския съвет за преобразуване на административни структури към министъра на земеделието и храните и за приемане на Устройствен правилник на Изпълнителната агенция по горите и рибарството, което също ще влезе в сила от 1 януари 2027 г.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?
Необходимо е въвеждане на изискванията на Регламент (ЕС) 2023/2842 на Европейския парламент и на Съвета от 22 ноември 2023 година за изменение на Регламент (ЕО) № 1224/2009 на Съвета и за изменение на регламенти (ЕО) № 1967/2006 и (ЕО) № 1005/2008 на Съвета и на регламенти (ЕС) 2016/1139, (ЕС) 2017/2403 и (ЕС) 2019/473 на Европейския парламент и на Съвета по отношение на контрола на рибарството (OВ L, 2023/2842, 20.12.2023 г.).



	9. Изисква ли се извършване на цялостна предварителна оценка на въздействието поради очаквани значителни последици?



	10. Приложения:
Няма

	11. Информационни източници:
Закона за лова и опазване на дивеча
Закона за опазване на селскостопанското имущество
Закона за защитените територии
Закона за биологичното разнообразие
Наказателния кодекс
Кодекса на търговското мореплаване
Закона за движение по пътищата
Закона за водите
Закона за кадастъра и имотния регистър
Закона за лечебните растения
Закона за вътрешния одит в публичния сектор
Закона за оръжията, боеприпасите, взривните вещества и пиротехническите изделия
Закона за рибарството и аквакултурите:
Регламент (ЕО) № 1224/2009 
https://eur-lex.europa.eu/legal-content/BG/TXT/?uri=CELEX%3A32009R1224&qid=1732020241255
Закон за рибарството и аквакултурите
https://lex.bg/laws/ldoc/2135184393 
Регламент (ЕО) № 1005/2008 на Съвета
https://eur-lex.europa.eu/legal-content/BG/TXT/?uri=CELEX%3A32008R1005&qid=1754304241519 
Регламент (ЕС) 2023/2842
https://eur-lex.europa.eu/legal-content/BG/TXT/?uri=CELEX%3A32023R2842&qid=1754311371132

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Георги Ройнев – директор на дирекция „Правно-административни дейности“, 
Изпълнителна агенция по горите

